jkorsvik/nowiki_second_scrape_merged huggingface dataset:
Heterogomphus eteocles

Heterogomphus eteocles er en bille som hører til gruppen hornbiller i familien skarabider (Scarabaeidae).


== Utseende ==
En stor (ca. 40-45 millimeter), kraftig, svart, blank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hornet langt og kraftig, litt kløvet i spissen og uthulingen stor, med et høyt, i spissen to-delt framspring over. Hunnen har ikke horn. Pronotum hos hannen har kraftig, grovmasket mikroskulptur på sidene, blankt i midten. Hos hunnen er pronotum rundet, jevnt og ganske kraftig punktert. Forleggen (protibia) har fire tenner på utsiden som er rettet skrått framover. Dekkvingene er ganske lite punkterte, blanke, punktene danner rader bare i den fremre delen. Undersiden har gulaktige hår.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Brasil, Paraguay og Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus eteocles Burmeister, 1847


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
Artikkelen har ingen egenskaper for arter i Wikidata
(en) Heterogomphus – kategori av bilder, video eller lyd på Commons
Grevinnen av Monte Cristo

Grevinnen av Monte Cristo (amerikansk tittel: The Countess of Monte Cristo) er en amerikansk romantisk komedie fra 1948 regissert av Frederick De Cordova og Andrew L. Stone (Sistnevnte er ukreditert i rulleteksten). I rollene ses blant andre Sonja Henie, Olga San Juan og Dorothy Hart.


== Innspillingsfakta ==
Filmen ble spilt inn fra 12. april til slutten av juni 1948. Ifølge The Hollywood Reporter ble skøytescenene filmet på location i Westwood Ice Rink i Los Angeles.


== Fakta om filmen ==
Tyske Walter Reisch, som er kreditert for historien i denne filmen, var manusforfatter for Die Gräfin von Monte Christo fra 1932. Grevinnen av Monte Cristo er en nyinnspilling av Universal Pictures'  film med samme navn fra 1934. Begge er bygd på den tyske filmen.Ifølge artikler i The Hollywood Reporter var det opprinnelig planlagt at Universal-International skulle produsere Grevinnen av Monte Cristo i Technicolor med start i februar 1948. Istedet ble den produsert i sort-hvitt av Westwood Corporation med Universal Pictures Company, Inc. som distributør.Andrew Stone begynte som regissør for denne filmen. Han hadde filmet i minst to måneder inntil han, da det bare gjenstod ti dager av innspillingsskjema, ble erstattet av Frederick De Cordova 25. mai 1948. Selv om noen artikler i The Hollywood Reporter oppgav «plutselig sykdom» som årsaken til Stones fratreden, indikerte artikkelen Rambling Reporter i samme magasin fra 8. juni 1948 at produsentene ikke syntes at filmen var lystig nok. De Cordova fullførte innspillingen, filmet noen scener på nytt og tilføyde andre. Det er uklart hvor mye av Stones materiale som ble anvendt i den ferdige filmen.Produksjonstabeller i The Hollywood Reporter oppgav Tony Gaudio som Stones sjefsfotograf. Da De Cordova overtok som regissør, ble Edward Cronjager ny sjefsfotograf.


== Rolleliste ==
(Kun krediterte)

Sonja Henie - Karen [Kirsten]
Olga San Juan - Jenny [Johnsen]
Dorothy Hart - Peg Manning
Michael Kirby - [Løytnant] Paul Von Cram
Arthur Treacher - Administerende hotelldirektør
Hugh French - Grev Holgar
Ransom M. Sherman - Mr. Hansen
Freddie Trenkler - «Skating specialty»
John James - Freddie
Arthur O'Connell - Assisterende direktør [Jensen]
Joseph Crehan - Joe
Ray Teal - Charlie


== Referanser ==


== Eksterne lenker ==
(en) Grevinnen av Monte Cristo på Internet Movie Database 
(no) Grevinnen av Monte Cristo hos Filmfront 
(sv) Grevinnen av Monte Cristo i Svensk Filmdatabas 
(nl) Grevinnen av Monte Cristo på MovieMeter 
(en) Grevinnen av Monte Cristo på AllMovie
NOU 2018: 7, Statistikklovutvalget

NOU 2018: 7 «Ny lov om offisiell statistikk og Statistisk sentralbyrå» er en norsk offentlig utredning (NOU) fra et utvalgt som ble oppnevnt ved kongelig resolusjon 9. september 2016 med mandat om å «vurdere statistikkloven og Statistisk sentralbyrås virksomhet».  Utvalget avla sin innstilling til Finansdepartementet mandag 19. mars 2018.  Det ble ledet av Nils-Henrik Mørch von der Fehr og blir referert til som «Statistikklov-utvalget».


== Medlemmer ==
Nils-Henrik Mørch von der Fehr (leder), Jørgen Elmeskov, Marta Ebbing, Liv Sannes, Christine Benedichte Meyer, Astrid Undheim, Øystein Dørum, Sven Ole Fagernæs, og Sigrid Russwurm.


== Kilder ==
Nils-Henrik M. von der Fehr (2018). «Statistikklovutvalget». Samfunnsøkonomen. 132 (3): 4–9. 
Espen Søbye (2018). «Offisiell statistikk og retten til å vite». Samfunnsøkonomen. 132 (3): 10–15. 
Rolf Aaberge (2018). «Forskningsvirksomhet i SSB». Samfunnsøkonomen. 132 (3): 16–21.
Michael Marmot

Michael Gideon Marmot (født 26. februar 1945) er en britisk forsker. Han er utdannet lege, og arbeider som professor i epidemiologi og folkehelse ved University College London (UCL).
Hans forskning er i hovedsak innen forholdet mellom helse og levekår, og gjelder blant annet de store forskjellene i helse og levealder mellom ulike sosiale grupper. 

"The social conditions in which people are born, grow, live, work and age are strongly determinative both of risk of ill health and of the likelihood of engaging in civil disorder

Marmot vokste opp i Australia, og studerte medisin ved University of Sydney. Han var ferdig utdannet lege i 1968, fikk graden Master of Public Health (MPA) i 1972 og ph.d. i 1975 fra University of California, Berkeley.I tillegg til å være professor i epidemiologi og folkehelse ved UCL, er han direktør for UCL Institute of Health Equity (institutt for helserettferdighet) og International Institute for Society & Health (internasjont institutt for samfunn og helse.  Han har i mer enn 35 år (per 2017) ledet en gruppe som forsker på helseulikheter (health inequalities). Han er også professor II ved Harvard University.


== Publikasjoner (utvalg) ==
I tillegg til mer enn 1200 forskningspublikasjoner, har Marmot formidlet resultatet av sin forskning i flere bøker, som blant annet Status Syndrome, The Spirit Level  og The health gap, som omtales av en kritiker som «strålende og nødvendig».


== Utmerkelser og verv (utvalg) ==
Marmot er æresmedlem i British Academy og ved fakultetet for folkehelse ved the Royal College of Physicians. 
I 2000 ble han utnevnt til Knight Bachelor, for sitt arbeid med epidemiologi og sosial ulikhet i helse.I 2004 ble han tildelt Balzanprisen for å ha «revolusjonert epidemiologi ved å fastslå hittil ukjente sammenhenger mellom forskjeller i helse og forventet levealder på den ene siden, og sosial status på den andre».Han er leder for The Commission on Social Determinants of Health (utvalg for sosiale bestemmende faktorer på helse), som ble opprettet av Verdens helseorganisasjon (WHO) i 2005.Han er visepresident i  Academia Europaea. I 2006 ble han valgt til å holde den årlige talen the Harveian Oration ved The Royal College of Physicians i London, og i  2008 ble han tildelt the William B. Graham Prize for Health Services Research.  
I 2016 ble han utnevnt til æresdoktor, doctor honoris causa, ved Norges teknisk-naturvitenskapelige universitet (NTNU).


== Referanser ==


== Eksterne lenker ==
(en) Michael Marmot – kategori av bilder, video eller lyd på Commons 
(en) Michael Marmot på Internet Movie Database 
(en) Michael Marmot hos The Movie Database 
(en) Offisielt nettsted for Institute of Health Equity
(en) Intervju med Michael Marmot
(en) Strømming fra doktorpromosjonen i 2016, da professor Sir Michael Marmot ble utnevnt til æresdoktor ved NTNU and NTNU Senter for helsefremmende forskning
Hammeren (anatomi)

Hammeren eller malleus er en liten knokkel i mellomøret hos pattedyr. Det latinske navnet betyr hammer eller slegge. Det er den største av de tre små knoklene i mellomøret, men likevel en av kroppens aller minste knokler. «Skaftet» på hammeren er festet til trommehinnen mens «hodet» er festet til ambolten. Når trommehinnen vibrerer, overføres vibrasjonene via hammeren til ambolten og videre til stigbøylen som overfører signalene til det indre øret gjennom en rent mekanisk overføring.   De tre knoklene forsterker signalene, slik at pattedyr har bedre hørsel enn krypdyr og fugler.Hammeren er dannet av toppen den øverste nederste delen av første gjellebue under fosterutviklingen. Den tilsvarende knokkelen hos krypdyr utgjør den nedre halvdelen av kjeveleddet. Den øvre knoklene i kjeveleddet blir til ambolten hos pattedyr. Hos pattedyr er funksjonen som leddflate overtatt av tinningbeinet i overkjeven og selve tannknokkelen i underkjeve. De to forhenværende leddelementene har gjennom evolusjonen endt opp festet til stigbøylen, en knokkel som i utgangspunktet festet kjeveleddet til hjernekassa. Denne utviklingen har skjedd separat hos kloakkdyr og egentlige pattedyr (pungdyr og morkakedyr).


== Referanser ==
Phileurus bucculentus

Phileurus bucculentus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 30 millimeter), avlang, halvblankt brunrød til svart hornbille. Hannen har to ganske korte horn i pannen, pronotum har en lengdefure og uthulet foran der det sitter et kort horn, uthulingen fortsetter som en bred fure nesten tilbake til bakkanten. Hodet er fremtrukket til en spiss snute i midten. Pronotums sider er rundede, fint og spredt punktert. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina. Hos hunnen er hornene på hodet kortere, men horn finnes både på hodet og på pronotum.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.


== Utbredelse ==
Arten er utbredt i Argentina


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Phileurus Latreille, 1807
Phileurus bucculentus Ohaus, 1911


== Kilder ==
P. C. Grossi og J.-P. Saltin (2014) Description of the female of Phileurus bucculentus Ohaus, with new country records and remarks for Phileurus carinatus Prell (Coleoptera, Scarabaeoidea, Dynastinae). Insecta Mundi 0348 [1]
Dynastidae du Monde, nettside om arten
Phileurus på Encyclopedia of Life: [2]


== Eksterne lenker ==
(en) Phileurus bucculentus i Encyclopedia of Life 
(en) Phileurus bucculentus i Global Biodiversity Information Facility 
Phileurus bucculentus – detaljert informasjon på Wikispecies 
(en) Phileurus – kategori av bilder, video eller lyd på Commons
Cercopithecinae

Cercopithecinae (kinnposeaper) er en underfamilie av dyreaper (Cercopithecidae), som i hovedsak består av marekatter og bavianer og deres like. Gruppen deles videre inn i to tribus (Cercopithecini og Papionini), som tilsammen teller cirka 74 arter fordelt i tolv slekter.


== Beskrivelse ==
Cercopithecinae skiller seg fra bladaper (Colobinae) gjennom at artene generelt er fysisk større og kraftigere, og gjennom at de fleste er altetere. Noen få er imidlertid primært fruktetere. Maten varierer og består blant annet av frukt, blader, skudd og knopper, frø, sopp, og ulike insekter, edderkopper og små virveldyr. Alle artene har velutviklede hjørnetenner og tomler, og karakteristiske kinnposer (av lat. Saccus paraoralis) som de midlertidig kan gjemme vekk og oppbevare mat i. De trelevende artene (Cercopithecini) har lang hale og er fysisk lette og slanke (spinkelt bygget) enn de terrestriske (Papionini), som i noen tilfeller mangler hale. Alle artene er sosiale og viser dessuten tydelig kjønnsdimorfisme, i det hannene gjerne er både betydelig større og mer aggressiv enn hunnene.
Artene i denne gruppen finnes både i Asia og Afrika, og én art lever dessuten i den britiske kronkolonien Gibraltar. Der residerer berberape (Macaca sylvanus) på Gibraltarklippen, til både glede og forargelse for publikum. Apene er nemlig notoriske kjeltringer.
Habitatet varierer, fra halvørken til eviggrønn tropisk regnskog.


== Inndeling ==
Inndelingen under følger i hovedsak Mammal Species of the World og er i henhold til Groves (2005). Slekten Rungwecebus er lagt til i henhold til Davenport et al. (2006). Norske navn og beskrivelser i parentes er nødvendigvis ikke offisielle navn og beskrivelser.

Catarrhini, østaper
Cercopithecoidea, dyreaper
Cercopithecidae, dyreapefamilien
Cercopithecinae, (kinnposeaper eller marekatter og bavianer og deres like)
Cercopithecini, (marekatter og deres like, stort sett trelevende)
Allenopithecus, sumpape, 1 art
Miopithecus, dvergmarekatter, 2 arter
Erythrocebus, husarape, 1 art
Chlorocebus, grønnmarekatter, 6 arter
Cercopithecus, marekatter, 24 arter
Papionini, (bavianer og deres like, stort sett terrestriske)
Macaca, makaker, 21 arter
Lophocebus, toppmangabeyer, 3 arter
Rungwecebus, høylandsmangabey, 1 art
Papio, bavianer, 5 arter
Theropithecus, (geladaer, kappebavianer eller fjellbavianer), 1 art
Cercocebus, mangabeyer, 6 arter
Mandrillus, mandriller, 2 arter
Colobinae, bladaper (bladetere)
Hominoidea, menneskeaper


== Referanser ==


== Eksterne lenker ==
(en) Cercopithecinae hos Fossilworks 
(en) Cercopithecinae hos ITIS 
(en) Cercopithecinae hos NCBI 
(en) Kategori:Cercopithecinae – bilder, video eller lyd på Wikimedia Commons 
Cercopithecinae – detaljert informasjon på Wikispecies
Coelosis sylvanus

Coelosis sylvanus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (21-32 millimeter), rødbrun til svart hornbille, kroppsformen er nokså bred. Som vanlig hos hornbiller er det stor forskjell mellom kjønnene, hannene er større og har et krumt horn på hodet og en stor uthuling foran på pronotum, i overkant av denne med to brede, i spissen rettvinklede framspring. Pronotum har grov og kraftig punktering, særlig på sidene, dekkvingene kraftige punktrader. Hunnen mangler horn og framspring på thorax (men har en rundet grop i midten), kroppsformen oval.


== Levevis ==
De voksne billene er nattaktive og kommer gjerne til lys. Ellers er lite kjent om biologien deres.


== Utbredelse ==
Arten er bare kjent fra Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Coelosis Hope, 1837
Coelosis sylvanus (Fabricius, 1775)


== Kilder ==
Generic Guide to New World Scarab Beetles – Coelosis
Dynastidae du monde- sjekkliste over artene Arkivert 5. august 2013 hos Wayback Machine.
Nettside om arten


== Eksterne lenker ==
(en) Coelosis sylvanus i Encyclopedia of Life 
(en) Coelosis sylvanus i Global Biodiversity Information Facility 
Coelosis sylvanus – detaljert informasjon på Wikispecies 
(en) Coelosis – kategori av bilder, video eller lyd på Commons
Cyclocephala fulvipennis

Cyclocephala fulvipennis er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15 millimeter), avlang, blank, rødbrun hornbille. Arten har ikke horn på hodet eller groper på pronotum, hos denne arten er heller ikke hannens forføtter særlig fortykkede. Oversiden er nokså tett og kraftig punktert. Dekkvingene kan ha en mørk kile i midten.


== Levevis ==
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.


== Utbredelse ==
Arten er utbredt fra Honduras i nord til Paraguay i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala fulvipennis Burmeister, 1847


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala fulvipennis i Encyclopedia of Life 
(en) Cyclocephala fulvipennis i Global Biodiversity Information Facility 
Cyclocephala fulvipennis – detaljert informasjon på Wikispecies 
(en) Cyclocephala – kategori av bilder, video eller lyd på Commons
Amor på glattisen

Amor på glattisen (amerikansk tittel: It's a Pleasure!) er en amerikansk romantisk film fra 1945 regissert av William A. Seiter. I rollene ses blant andre Sonja Henie, Michael O'Shea og Marie McDonald.


== Innspillingsfakta ==
Filmen ble spilt inn fra slutten av juli til slutten av september 1944.


== Fakta om filmen ==
Ifølge en artikkel i The Hollywood Reporter før produksjonen tok til skulle Lola Lane opprinnelig spille den kvinnelige skurken i denne filmen.Selv om produksjonstabeller i The Hollywood Reporter oppgav Joseph Neff som klipper, ble Ernest Nims oppgitt som klipper i rulleteksten.Til tross for at rulleteksten og Screen Achievements Bulletin krediterte Lynn Starling og Elliot Paul for manuset, krediterte en Call Bureau Cast Service-liste (datert 2. oktober 1944) Paul Gangelin for manuset og tilskrev Billy Wilder idéen til historien. I en annonse i Daily Variety 16. oktober 1944, forut for utgivelsen, ble også Wilder kreditert for idéen til historien. Omfanget av Wilders og Gangelins bidrag til den endelige filmen er uavklart.Ifølge The New York Times ble skøytesekvensene filmet i Westwood Ice Rink i Los Angeles, og prøvene ble holdt i Polar Palace i Hollywood. Beslutningen om å filme i offentlige skøytehaller framfor i studio ble gjort på grunn av problemer knyttet til den flerfargede isen som ble brukt under innspillingen.


== Rolleliste ==
(Kun krediterte skuespillere)

Sonja Henie - Chris Linden
Michael O'Shea - Don Martin
Marie McDonald - Gail Fletcher
Bill Johnson - Buzz «Buzzard» Fletcher
Gus Schilling - Bill Evans
Iris Adrian - Wilma
Cheryl Walker - Loni
Peggy O'Neill - Cricket
Arthur Loft - Jack Weimar


== Referanser ==


== Eksterne lenker ==
(en) Amor på glattisen på Internet Movie Database 
(no) Amor på glattisen hos Filmfront 
(en) Amor på glattisen på AllMovie
Norgesmesterskapet i basketball for menn U19

Norgesmesterskapet i basketball for gutter under 19 år, er en årlig basketballturnering for U19-lag. 


== Norgesmestre ==


== Referanser ==


== Eksterne lenker ==
Offisielt nettsted
Norgesmesterskapet i basketball for gutter U16

Norgesmesterskapet i basketball for gutter under 16 år, er en årlig basketballturnering for U16-lag. 


== Norgesmestre ==


== Referanser ==


== Eksterne lenker ==
Offisielt nettsted
Ambolten

Ambolten eller incus er en liten knokkel i mellomøret hos pattedyr. Det latinske navnet betyr ambolt, fordi den blir «slått på» av hammeren. Det er mellemste av de tre små knoklene i mellomøret, og en av kroppens aller minste knokler. Ambolten har en stor flat del der hammeren en festet, og en lengre, tynn utløper som fester til stigbøylen. Når trommehinnen vibrerer, overføres vibrasjonene via hammeren til ambolten og videre til tigbøylen som til slutt overfører signalene til det indre øret gjennom en rent mekanisk overføring. De tre knoklene forsterker signalene, slik at pattedyr har bedre hørsel enn krypdyr og fugler.Ambolten er dannet av toppen av den nedre delen av første gjellebue under fosterutviklingen. Resten av den øvre delen av første gjellebue danner grunnlaget for overkjevebeinet. Krypdyr og fugler mangler både ambolten og hammeren. Den knokkelen som tilsvarer ambolten kalles os quadrate hos krypdyr er dette en del av skalletaket og utgjør den øvre halvdelen av kjeveleddet. Den motsvarende knokkelen i underkjeven utgjør hammeren hos pattedyr. Hos pattedyr er funksjonen som leddflate overtatt av tinningbeinet i overkjeven og selve tannknokkelen i underkjeven. De to forhenværende leddelementene har gjennom evolusjonen endt opp festet til stigbøylen, en knokkel som i utgangspunktet festet kjeveleddet til hjernekassa. Denne utviklingen har skjedd separat hos kloakkdyr og egentlige pattedyr (pungdyr og morkakedyr).


== Referanser ==
Cliffhanger

For den amerikanske filmen fra 1993, se Cliffhanger – på kanten av stupet
Cliffhanger (oversatt til norsk: «Klippehenger», eller «En som henger fra en klippe») er et engelsk begrep som har sin opprinnelse fra USA. Begrepet beskriver noe særdeles dramatisk og brukes oftest til å beskrive en dramatisk slutt på en TV-føljetong, helst såpeopera. Oftest er det snakk om en sesongavslutning som er så dramatisk at seerne gjennom dette motiveres til følge med videre for å finne ut hva som er skjedd. Aftenposten-journalisten Arne B. Thorbjørnen beskrev i 1991 begrepet som "...en så spennende avslutning av en episode at seerne knapt kan vente på den neste".De mest omtalte og berømte cliffhangerne er den såkalte «Moldovamassakren» i sesongavslutningen av Dynastiet i 1985, og en 1980-episode fra Dallas der serien hovedfigur blir skutt (episoden er populært omtalt som «Who shot JR»).Begrepet har opphav fra 1800-tallet og ble opprinnelig brukt om dramatiske avslutninger på bøker.«En såkalt cliffhanger, et sluttpoeng som gir leseren en ubendig trang til å lese også bind to» (Fredrik Wandrup, i forbindelse med utgivelsen av Gunnar Staalesens bok Morgenrød, 1997)


== Referanser ==
Cyclocephala brittoni

Cyclocephala brittoni er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15 millimeter), avlang, blank, gulbrun hornbille med svarte flekker. Kroppen er ganske tett kledt med korte, blekbrune hår. Hodet er mørkt i den bakre delen, snuten litt rundet framskytende. Hver dekkvinge har en fire svarte flekker, til sammen danner flekkene omtrent en ring. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Arten kjennes særlig på den hårete kroppen, de fleste Cyclocephala-artene er nakne.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i Costa Rica, Panama, Trinidad, Colombia og Guyana.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala brittoni Endrödi, 1964


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
(en) Cyclocephala brittoni i Encyclopedia of Life 
(en) Cyclocephala brittoni i Global Biodiversity Information Facility 
(en) Cyclocephala brittoni hos NCBI 
Cyclocephala brittoni – detaljert informasjon på Wikispecies 
(en) Cyclocephala – kategori av bilder, video eller lyd på Commons
Dynastidae du monde- nettside om arten